130. löggjafarþing 2003–2004.

Þskj. 814 — 539. mál.

Fyrirspurn

til utanríkisráðherra um mengun frá tímum bandarísku herstöðvarinnar á Heiðarfjalli á Langa
nesi.

Frá Steingrími J. Sigfússyni.

1.	Hefur ráðherra fylgt eftir eða brugðist á einhvern hátt við sameiginlegri kröfu norrænu umhverfisverndarsamtakanna um hreinsun á Heiðarfjalli á Langanesi sem send var bandarískum stjórnvöldum í desember sl.?

2.	Hefur ráðherra fylgst með framvindu mála þar sem hreinsun er hafin á menguðum jarð
vegi í sambærilegum yfirgefnum herstöðvum Bandaríkjahers, svo sem á Resolution-eyju í Nunavut í Kanada?

3.	Hvað hefur ráðherra aðhafst til að tryggja að íslenskir aðilar, landeigendur, sveitarfélag og stofnanir, nái rétti sínum í þessu máli gagnvart þeim yfirvöldum, bandarískum eða innlendum, sem ábyrgð bera á ástandinu á Heiðarfjalli?

4.	Hefur ráðherra skoðað réttarstöðu málsaðila í deilum um mengun á Heiðarfjalli út frá grundvallarreglum Ríó-yfirlýsingarinnar, svo sem varúðarreglunni og mengunarbótaregl
unni?